**Radnóti Miklós**

*„...mossa az eső*

*össze szivünket.*”

A kvíz beküldési határideje **2019.05.31.**

1. Mi volt Radnóti Miklós eredeti neve?
   1. Glatter Miklós
   2. Grosz Miklós
   3. egyik sem
2. Születésekor édesanyja és ikertestvére is elhunyt. Hány éves volt, amikor édesapja meghalt?
   1. 10
   2. 11
   3. 12
3. 1926 őszén Hilbert Károly házitanító matematikaóráján ismertséget kötött élete nagy szerelmével. Hogy hívják későbbi feleségét?
   1. Erdélyi Ágnes
   2. Grosz Ilona
   3. Gyarmati Fanni
4. 1930-ban milyen címmel jelent meg első verseskötete?
   1. Ikrek hava
   2. Újhold
   3. Pogány köszöntő
5. Ősszel beiratkozott a szegedi Ferenc József Tudományegyetem bölcsészeti karának \_\_\_\_\_\_\_\_\_\_\_\_\_\_\_\_\_\_\_\_\_szakára.
   1. magyar
   2. magyar–francia
   3. magyar–francia–német
6. 1931-ben bekapcsolódott a Szegedi Fiatalok Művészeti Kollégiumának tevékenységébe. A Fiatal Magyarország kiadásában megjelent második kötete:
   1. Újmódi pásztorok éneke
   2. Lábadozó szél
   3. Meredek út
7. 1934 májusában sikeres doktori szigorlatot tett. Júniusban summa cum laude minősítéssel a bölcsészettudományok doktorává avatták. Miből írta doktori értekezését?
   1. Kassák Lajos költészete
   2. Egzotizmus a háború utáni francia irodalomban
   3. Kaffka Margit művészi fejlődése
8. Még ebben az évben a Nyugat munkatársa lett. 1935-ben feleségül vette szerelmét. 1936-ban melyik kötetét adták ki?
   1. Járkálj csak, halálraítélt!
   2. Újmódi pásztorok éneke
   3. Himnusz a békéről
9. 1937 őszétől a rádió \_\_\_\_\_\_\_ sorozatának keretében a régi magyar irodalomról tartott előadásokat.
   1. Diákóra
   2. Félóra
   3. Diákfélóra
10. 1939 nyarán egy hetet a francia Pen Club meghívására, további három hetet magánemberként újra Párizsban töltött feleségével. Melyik francia költő verseit kezdte lefordítani?
    1. Guillaume Apollinaire
    2. Victor Hugo
    3. Paul Verlaine
11. 1942. július elsején újabb munkaszolgálatos behívót, majd ’43 tavaszán felmentést kapott. Május 2-án megkeresztelkedik a Szent István Bazilikában. December 31-én egy baráti összejövetelen felolvassa \_\_\_\_\_\_\_\_\_\_\_\_\_\_című, frissen elkészült versét.
    1. Himnusz a békéről
    2. Nem tudhatom…
    3. Nem bírta hát…
12. 1944. május 18-án újabb munkaszolgálatra hívják be. Június 2-án érkezett meg a jugoszláviai Bor mellett felállított táborba, a Lager Heidenauba. A kilátástalan hadi helyzet miatt a német hadvezetés augusztus végén felszámolja a bori lágereket, s a munkaszolgálatosokat szeptember 17-én „erőltetett menetben” nyugat felé indítja. A költőt november 8-án vagy 9-én, a Győr megyei Abda község határában agyonlőtték. később fakszimile kiadásban jelennek meg utolsó versei. Mi ennek a címe?
    1. Bori versek
    2. Notesz
    3. Bori notesz
13. A költő mely verséből idézünk?

„Rebbenő szemmel   
ülök a fényben,   
rózsafa ugrik   
át a sövényen,   
ugrik a fény is,   
gyűlik a felleg,   
surran a villám   
s már feleselget ”

* 1. Tájoló
  2. Bájoló
  3. Sármoló

**13+1.** A költő mely verséből idézünk?

„Ki gépen száll fölébe, annak térkép e táj,   
s nem tudja, hol lakott itt Vörösmarty Mihály,   
annak mit rejt e térkép? gyárat s vad laktanyát,   
de nékem szöcskét, ökröt, tornyot, szelíd tanyát, ”

1. Nem tudhatom…
2. Erőltetett menet
3. Mivégre

Kérjük, adja meg nevét és elérhetőségét!

Amennyiben én nyerem meg a kvízt, az alábbi érdeklődési körömnek megfelelő könyveknek örülnék:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Aláírásommal kijelentem, hogy hozzájárulok, ahhoz, hogy a Csorba Győző Könyvtár (a továbbiakban: CSGYK) az irodalmi kvíz játék során megadott nevem és elérhetőségem a játék lebonyolításához szükséges mértékben és ideig kezelje, illetve nyertességem esetén nevem a CSGYK honlapján nyilvánosságra hozza. Tudomásom van arról, hogy a személyes adataimmal kapcsolatosan jogom van a tájékoztatáshoz, a hozzáféréshez, a helyesbítéshez, a törléshez, az adatkezelés korlátozásához és a jogorvoslathoz. Tudomásul veszem, hogy az adatkezeléssel kapcsolatos kérdéseimmel az adatvedelem@csgyk.hu e-mail címen élhetek jelzéssel. Tisztában vagyok azzal, hogy hozzájárulásom bármikor, indokolás nélkül visszavonhatom.*)